kardosdrur/scandi-wiki huggingface dataset:
Kysing Kirke

Kysing Kirke eller Meden Kirke er en ruin beliggende i Norsminde, men med tilknytning til landsbyen Kysing. 

Kirken nævnes første gang i 1315 i bordets jordebord hvor det fortælles at et kors hvert år på Skt. Hansdag skulle bringes til Aarhus, hvor folk ofrede til det. 

Grunden til kirkens endeligt er ikke sikker, men den mest almene opfattelse er at kirken blev sønderskudt i forbindelse med svenskekrigene. 

En anden mulighed er at kirken gik i forfald i løbet af 1700-tallet, grundet små midler. Hvad der vides med sikkerhed er at der var tilknyttet en præst helt frem til 1790. 

Kirkens oblatæske er i dag udstillet på Odder Museum. Hvert år hejses flaget den 6. juni for at fejre at kirken ikke blev fjernet fuldkommen. 

Området omkring kirken og selve ruinen har siden 1981 været fredet.

Eksterne henvisninger og kilder 
 
 Kysing Kirke hos danmarkskirker.natmus.dk (Danmarks Kirker, Nationalmuseet)

Fredede fortidsminder i Danmark
Lokaliteter i Odder Kommune
Nedlagte folkekirker i Danmark
Margueritruten
Kirke- og klosterruiner i Danmark
Electric Guitars

Electric Guitars er et dansk rockband dannet af de to guitarister Mika Vandborg og Søren Andersen.

Historie 
De to guitarister Mika Vandborg og Søren Andersen fandt i vinteren 2012 sammen under navnet "Guitar Event", hvor de sammen med trommeslager Morten Hellborn og bassist Peter Kjøbsted afviklede en større koncertrække i Danmark. Derfra udviklede det sig til at man tog det officielle bandnavn Electric Guitars.

I sommeren 2013 begyndte indspilningerne til gruppens første album, der fik navnet Electric Guitars, og udkom 9. september samme år på pladeselskabet Target Records. Det indeholder 12 spor hvor især det sidste nummer "Hero Of Mine" fik stor opmærksomhed. Det var lykkedes at samle ti af Danmarks kendteste og bedste guitarister på ét og samme nummer. På nummeret medvirker udover de to initiativtagere, også Per Møller, Poul Halberg, Billy Cross, Jacob Binzer, Tim Christensen, Franz Beckerlee, Uffe Steen, Jens Runge, Aske Jacoby og Mikkel Nordsø. Alle guitarister spiller hver en solo på nummeret, og det var første gang i 20 år at Gasolin-guitaristen Franz Beckerlee medvirkede ved en pladeindspilning.

Godt én måned før at debutalbummet kom i butikkerne, startede gruppen en koncert-tour som begyndte på Smukfest '13 i Skanderborg. Koncertanmelderne var imponerede, hvor blandt andet BTs Steffen Jungersen gav koncerten fem ud seks stjerner. Efter Skanderborg spillede gruppen yderlige otte koncerter rundt om i landet.

Fra februar 2014 og knap tre måneder frem, tog bandet ud på deres første store Danmarksturné, hvor de spillede 25 koncerter, med start på Realen på Fanø.

Den 2. februar 2015 udkom bandet med albummet String Fever. Som opfølgning på albummet drog bandet i februar, april og maj på turné i Danmark.

3. februar 2017 kom tredje album, Rock'n'Roll Radio, på gaden - blandt andet med brødrene Jesper og Jacob Binzer fra D-A-D som gæstemusikere. Efter en lang periode med liveoptrædender fulgte udgivelsen af duoens første live album 10 Songs - 10 Cities i 2019 samt julesangen All I Want For Christmas Is An Electric Guitar, der udkom 8. november samme år.

12. november 2021 udgav Mika og Søren albummet Freewheeler, der foreløbig er duoens fjerde.

Diskografi

Albummer

Referencer

Eksterne henvisninger 

 Electric Guitars officielle hjemmeside  

 
Rockgrupper fra Danmark
Etableret i 2012
Clemens Åhfeldt

Oskar Clemens Pontus Åhfeldt (16. november 1860 - 1941) var en svensk hofprædikant og lektor. Åhfelt var en anset, moderne teolog (kandidat 1886, doktor 1917), påvirket af Viktor Rydberg og Pontus Wikner, hvilket bl.a. fremgår af hans »Predikningar i Stockholms Slottskapell« (1912). Åhfelt betragtedes desuden som en fremragende pædagog og varmhjertet ungdomsven. 1892-1908 var han religionslærer for Gustaf V's sønner.

Kilder 

Clemens Åhfeldt  på websiten Släkten Åfeldt - En släktkrönika över släkten Åfeldt från Uppland 

Svenskere i 1800-tallet
Svenskere i 1900-tallet
Præster fra Sverige
Hofembedsmænd fra Sverige
Teddy Bear

"Teddy Bear", eller, som den oprindeligt blev lanceret, "(Let Me Be Your) Teddy Bear", er en komposition af Kal Mann og Bernie Lowe og indspillet af Elvis Presley. Sangen blev skrevet til og brugt i Elvis-filmen Loving You fra 1957.

"Teddey Bear" er indspillet i Paramount Scoring Stage i Hollywood den 18. januar 1957 og blev udsendt på filmens soundtrack, som ligeledes hed Loving You. Samtidig blev den udsendt som A-side på en single, der på B-siden havde filmens titelmelodi "Loving You". Singlen blev nummer et på de amerikanske hitlister i sommeren '57, hvor den havde førstepladsen syv uger i træk.

Elvis Presley modtog i tusindvis af teddybjørne fra sine fans i perioden efter at pladen blev udsendt. Den 26. december 1957 forærede han en lastbilfuld bamser til "The National Foundation for Infantile Paralysis" (hospital for børn med børnelammelse).

Singlen havde nr. RCA 47-7000 (45'er) og RCA 20-7000 (78'er) og kom på gaden den 11. juni 1957.

Den 24. september 2002 udgav RCA en CD med titlen "ELV1S 30 #1 HITS" (bemærk at 'i' i Elvis er erstattet af et 1-tal), hvor "Teddy Bear" var med. Denne nye CD blev, ligesom i sin tid sangene på den, nummer 1 på hitlisterne rundt om i verden, – 25 år efter kunstnerens død!

Personer medvirkende på pladeindspilningen 
 Elvis Presley, sang og akustisk guitar
 Scotty Moore, guitar
 Bill Black, bas
 D.J. Fontana, trommer
 Dudley Brooks, klaver
 The Jordanaires, baggrundskor

Andre versioner 
Elvis Presley indspillede gennem årene en række andre versioner af sangen i forbindelse med koncertoptagelser fra hans mange shows. Disse indspilninger findes bl.a. på hans albums Elvis As Recorded At Madison Square Garden, An Afternoon In The Garden, Elvis Aron Presley og Elvis In Concert.

Endvidere har en lang række af solister og grupper lavet deres indspilninger af "Teddy Bear", fx Pat Boone i 1963, Mud i 1982, Tanya Tucker i 1994 og ZZ Top i 1999.

Herhjemme lavede Bamses Venner i 1975 en dansk version med tekst af Flemming "Bamse" Jørgensen. Den danske version hed "Bamsefar" og blev udgivet på gruppens LP Bamses Venner.

Referencer

Links 
 Tekst og guitaraccorder til originalindspilningen med Elvis Presley

Sange fra 1957
Elvis Presley-sange
Mogens Seidelin

Mogens Gunnar Seidelin (12. juli 1913 i Odense – 20. juli 1993 sammesteds) var en dansk læge og personalhistoriker.

Opvokset i Odense, cand. med. i 1940, turnus i Sønderborg og herefter ansat på Nakskov og Svendborg sygehus. Fra 1940-80 praktiserende læge i Odense, de sidste 5 år i kompagniskab med sønnen Jørgen Seidelin. 

Interessen for slægtsforskning begyndte i 17 års alderen. I 1935 udgav Mogens S. 2 små hæfter om Slægten Schroll og Slægten Havemann og i perioden 1943-82 udkom det store 5-bindsværk Den Seidelinske slægtsbog. Herefter fulgte de 3 mindre bøger om Slægten Seidelin fra Vejle amt (1984), Slægten Seidelin i Nørrejylland – én gren af præsteslægten Sadolin (1986) og Mindre familier samt enkeltpersoner med efter- eller mellemnavnet Seidelin (1988).
1986 udkom "Det Kongelige Kjøbenhavnske Skydeselskab og Danske Broderskab : fortegnelse over brødrene 1934 til 1984"  udarbejdet af Mogens S.
I 1988 udarbejdede Mogens S. navneregister til Holbergtidens Odense redigeret af Finn Grandt Mikkelsen og i 1991 udkom Biskop Hans Mikkelsens dagbøger 1626-41 ved Anne Riising og Mogens Seidelin. 
Desuden medforfatter til Menighedsplejen ved diakonisser i Odense 1880-1980 Menighedsplejens hjem 1930-1980.

1972 modtog Mogens S. Carlsbergs Mindelegat for Brygger J.C. Jacobsen og i 1980 modtog han ”Medaljen for en bemærkelsesværdig personalhistorisk indsats” af Samfundet for personalhistorie og genealogi.

Søn af Læge Peter Anton Seidelin (1877-1958) og Karla Schroll (1882-1982).

1942 gift med Eva Moos (1910- 1979).

Kilder 
 Selvbiografi i Den Seidelinske slægtsbog, bind 5, s. 1814-1821.

Personer i Dansk Biografisk Leksikon
Læger fra Danmark
Mogens 1
Genealoger fra Danmark
Personer fra Odense
Danskere i 1900-tallet
Faglitterære forfattere fra Danmark
Personer i Kraks Blå Bog (afdøde)
Olof Åhlström

Olof Åhlström (født 14. august 1756, død 11. august 1835) var en svensk komponist. Fra 1777 til sin død var organist i Stockholm, og han anlagde det første svenske nodetrykkeri og udgav forskellige kompositioner, ligesom han optegnede og arrangerede melodierne til originaludgaven af Bellmans sange.

Kilde 
 

Organister fra Sverige
Svenskere i 1700-tallet
Svenskere i 1800-tallet
Friservolden

Friservolden er en forsvarslinje opført under 2. verdenskrig pga. Hitlers frygt for De Allieredes landgang ved Tysklands nordsøkyst.

Den 28. august 1944 beordrede Hitler opførelsen af friservolden mellem Holland til Danmark. Gravearbejdet i Danmark blev udført ved delvis at benytte frivillig arbejdskraft fra det tyske mindretal i Sønderjylland, samt kz-fanger fra koncentrationslejren Neuengamme i udekommando, i lejrene Husum-Svesing og Ladelund.

Friservolden skulle opbygges af pansergrave, løbegrave og maskingeværstillinger, men blev ikke færdiggjort før krigens afslutning.

Spærrestillinger 

I tilknytning til Friservolden skulle der anlægges 6 spærrestillinger på tværs over Jylland og vest – øst gennem Nordtyskland. Spærrestillingerne nåede ikke alle at blive bygget færdige inden krigen sluttede. Spærrestilingerne bestod primært af af en pansergrav (tankgrav) og tilhørende løbegange

De 6 spærrestillinger, fra nord mod syd:
 Brunhildstellung fra Esbjerg til Vejle
 Gudrunstellung fra Ribe til Kolding
 Kriemhildstellung fra Rejsby til Haderslev
 Grenzstellung (Grænsestillingen) langs grænsen fra Humtrup til Kruså og videre fra Flensborg syd for Flensborg Fjord til Kielerbugten. 
 Husumer Riegel fra Husum i vest til et punkt øst for Slesvig by
 Kanalstellung langs Kielerkanalen fra Brunsbüttel i vest til Kiel i øst

Eksterne henvisninger 
 Grænseforeningen om Friservolden 
 Anden verdenskrig langs grænsen: Friservolden og de 6 spærrestillinger 

Fæstningsanlæg i Tyskland
Lokaliteter i Tyskland i 2. verdenskrig
Johann Gottlob Schneider (flertydig)

Johann Gottlob Schneider henviser til følgende personer:

 Johann Gottlob Schneider den ældre (1753–1840) − tysk organist og kantor
 Johann Gottlob Schneider den yngre (1789–1864) − tysk organist og komponist
 Johann Gottlob Theaenus Schneider (1750–1822) − tysk filolog og zoolog
Johann Gottlob Theaenus Schneider

Johann Gottlob Theaenus Schneider (født 18. januar 1750 i Collm, død 12. januar 1822 i Breslau) var en tysk filolog.

Schneider blev 1776 professor i Frankfurt a. d. O., men kom 1811 til Breslau, hvor han 1816 tillige blev overbibliotekar. Han rettede især sine studier mod sådanne oldtidsskrifter, der står i forbindelse med naturhistoriske forhold, og leverede flere kommenterede udgaver deraf, for eksempel af Oppianos (1776 og 1813), Ælianos (1784), Nikandros (1792 og 1816) og naturhistoriske skrifter af Aristoteles (4 bind, 1811) og Theofrastos (5 bind, 1818—21). Endvidere kan nævnes udgaver af Xenofon (6 bind, 1790—1815), de latinske Scriptores rei rusticæ (4 bind, 1794—97) og Vitruvius (3 bind, 1807—08) og endelig et stort græsk-tysk leksikon (3. oplag 1819—24).

Kilder 

 

Klassiske filologer
Filologer fra Tyskland
Tyskere i 1700-tallet
Tyskere i 1800-tallet
Salmonsens
Bibliotekarer fra Tyskland
Tine Bryld Prisen

Tine Bryld-prisen er en pris, som gives til en person eller organisation der har ydet en indsats på socialområdet. 

Prisen er opkaldt efter socialrådgiver og radiovært Tine Bryld, og blev første gang givet i 2013 til Flora Ghosh.

Referencer

Eksterne henvisninger 
 Tine Bryld Prisens hjemmeside.

Hædersbevisninger fra Danmark
Etableret i 2013
Moussa Sissoko

Moussa Sissoko (født 16. August 1989 i Le Blanc-Mesnil, Frankrig) er en fransk fodboldspiller der spiller for den engelske Premier League klub Watford.

Sissoko kom til Newcastle United F.C. i januar 2013 efter han har spillet i den franske klub Toulouse FC. Han blev solgt til Tottenham på transfervinduets sidste dag, 31. august 2016.

I sin første kamp for Newcastle United F.C., scorede Sissoko til 3-2, i tillægstiden mod Chelsea, på hjemmebanen St James' Park.

Referencer

Eksterne henvisninger 

 

Fodboldspillere fra Frankrig
Fodboldspillere fra Toulouse FC
Fodboldspillere fra Newcastle United F.C.
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Personer fra Paris
Brandrud

Brandrud er et efternavn, der henviser til blandt andre:

 Andreas Brandrud (1868−1957) - norsk kirkehistoriker
 John Brandrud (1921−1994) − norsk universitetsbibliotekar
 Marius Dybwad Brandrud (født 1976) − svensk fotograf

Efternavne
Andreas Brandrud

Andreas Brandrud (26. februar 1868 i Søndre Fron - 14. juni 1957 i Bærum) var en norsk kirkehistoriker.

Brandrud blev student 1886 og cand. theol. 1892. Han var fra 1896 ansat som assistent i Rigsarkivet, indtil han december 1897 udnævntes til professor i teologi med særlig forpligtelse til at foredrage kirke- og dogmehistorie. Brandrud har specielt beskæftiget sig med studiet af norsk kirkehistorie (Klosterlasse, et Bidrag til den jesuitiske Propaganda i Norden 1895; Stavanger Domkapitels Protokol 1571—1630 1897—1901). 1913 begyndte hans værk Den kristne kirkes historie at udkomme. 1907—13 var han medredaktør af "Norsk Kirkeblad". Brandrud fuldførte 1915 Den kristne kirkes historie og skrev forøvrigt blandt andet Teologien ved det kgl. Frederiks universitet 1811—1911 (i universitetets jubilæumsskrift 1911) samt en studie over biskop Jens Nilssøn af Oslo (i universitetets program ved reformationsjubilæet 1917).

Kilder 

 
 

Kirkehistorikere
Teologer fra Norge
Ansatte ved Oslo Universitet
Faglitterære forfattere fra Norge
Rickie Lambert

Rickie Lee Lambert (født 16. februar 1982) er en tidligere engelsk fodboldspiller der senest spillede for Cardiff City. Han spillede desuden for blandt andet Southampton og Liverpool.

Lambert spillede 11 kampe og scorede tre mål for Englands landshold.

Referencer

Eksterne henvisninger 

Fodboldspillere fra England
Fodboldspillere fra Blackpool F.C.
Fodboldspillere fra Macclesfield Town F.C.
Fodboldspillere fra Stockport County F.C.
Fodboldspillere fra Rochdale A.F.C.
Fodboldspillere fra Bristol Rovers F.C.
Fodboldspillere fra Southampton F.C.
Fodboldspillere fra Liverpool F.C.
Deltagere ved verdensmesterskabet i fodbold 2014
Ferdinand Regelsberger

Aloys Ferdinand Friedrich Woldemar Regelsberger (10. september 1831 - 28. februar 1911 i Göttingen) var en tysk retslærd.

Regelsberger blev Dr. jur. 1857, 1858 privatdocent i Erlangen, 1862 ekstraordinær professor i Zürich, 1863 ordentlig professor sammesteds, 1868 i Giessen, 1872 i Würzburg, 1881 i Breslau og 1884 i Göttingen. Regelsberger var en fin, grundig og selvstændig tænker, der ivrigt trådte i skranken for en livlig vekselvirkning mellem teori og praksis og utrættelig pegede på praksis som den bedste prøvesten for værdien af den teoretiske læresætning. Foruden talrige afhandlinger, for eksempel i Archiv für die civilistische Praxis og i Jherings Jahrbücher, af hvilket sidste han var medudgiver, skrev Regelsberger 
blandt andet Zur Lehre vom Altersvorzug der Pfandrechte (1859), Civilrechtliche Erörterungen. I. Die Vorverhandlungen bei Verträgen, Angebot, Annahme, Traktate, Punktation nebst der Lehre von der Versteigerung und von der Auslobung (1868), Beiträge zur Lehre von der Hartung der Behörden und Beamten der Aktiengesellschaften. Ein Rechtsgutachten (1872), Studien im bayerischen Hypothekenrechte mit vergleichender Rücksicht auf andere neuen Hypothekengesetzgebungen (1872), Das bayerische Hypothekenrecht (I 1874, II 1877; 3. oplag under medvirken af Wilhelm von Henle 1897), og sit hovedværk, de åndfulde Pandekten (I 1893 — Karl Bindings Handbuch). Til Wilhelm Endemanns Handbuch (II 1882) bidrog Regelsberger med afsnittet Die Handelsgeschäfte. Allgemeine Grundsätze. Han udgav 8.—11. udgave af Jherings Zivilrechtsfälle ohne Entscheidungen (11. oplag 1909).

Kilder 

 

Jurister fra Tyskland
Ansatte ved Erlangens Universitet
Ansatte ved Zürichs Universitet
Ansatte ved Giessens Universitet
Ansatte ved Würzburgs Universitet
Ansatte ved Göttingens Universitet
Faglitterære forfattere fra Tyskland
Jon Gulsen Berg

Jon Gulsen Berg (4. februar 1783 i Ringerike, Norge – 23. december 1864 i København) var en dansk/norsk maler.

Jon Gulsen Berg var hofmalermester og tapetfabrikant og havde flere senere kunstnere i lære; blandt andre O.D. Ottesen, Bernhard Gustav Wilhelm Krogh, Adolph Kittendorff og H.J. Hammer. Ved sin død efterlod han en kunstsamling på over 900 genstande, malerier, tegninger og kobberstik.

Han er begravet på Assistens Kirkegård.

Ekstern henvisning 
 

Malere fra Danmark
Kunstsamlere fra Danmark
Danskere i 1800-tallet
Fabrikanter fra Danmark
Hofkunstnere fra Danmark
Håndværksmalere fra Danmark
Svein-Erik Edvartsen

Svein-Erik Edvartsen (født 21. maj 1979) er en norsk/pakistansk fodbolddommer i Tippeligaen og tidligere ishockeydommer i den norske Eliteserien.

Referencer

Eksterne henvisninger  

 
 Dommerprofilen hos Norges Fotballdommerforening  
 

Fodbolddommere fra Norge
Jakob Henle

Friedrich Gustav Jakob Henle (født 19. juli 1809 i Fürth, død 13. maj 1885 i Göttingen) var en tysk anatom. 

Henle studerede fra 1827—32 i Bonn og Heidelberg, førstnævnte sted under Johannes Müllers ledelse. Han tog doktorgraden 1832 (De membrana pupillarii, aliisque oculi membranis pellucentibus), rejste med Müller til Paris, senere til Berlin, hvor han blev dennes prosektor 1834. Men ret til at docere fik han ikke, da han af politiske grunde blev arresteret 1835 og holdt fangen, indtil Alexander von Humboldt fik ham fri. 1837 blev han privatdocent efter at have skrevet sin berømte afhandling: Symbolæ ad anatomiam villorum intestinalium inprimis eorum epithelii et vasorum lacteorum. 1840 kaldtes Henle til anatomisk professor i Zürich, og 1841 udgav han Allgemeine Anatomie, der skaffede ham verdensry. 1844 overtog Henle professoratet i anatomi i Heidelberg og 1849 direktoratet for det anatomiske institut, men forflyttedes 1852 til Göttingen. 

Henle har på en overordentlig måde beriget vor anatomiske viden, særlig ved sine studier over de forskellige arter epitelcellers udbredelse i organismen og påvisningen af tarmkanalens cylinderepitel; desuden ved undersøgelser over de centrale chyluskar, hårenes indre rodskede, hornhindens mikroskopiske bygning, opdagelsen af blodkarrenes endothel, karmembranerne, levercellerne og de Henleske slynger i nyrekanalerne. Han påviste også, at Fovea centralis kun har et lag af tappe og ingen stave. Også Henles makroskopiske undersøgelser bragte meget nyt, navnlig i læren om ligamenterne (se Systematische Anatomie I—III, 1855—73). 

Under opholdet hos Müller, hvor Henle sluttede sig nært til Adolph Hannover, arbejdede han meget med komparativ anatomi og udgav sammen med Müller Systematische Beschreibung der Plagiostomen, desuden studier over Narcine, Enchytraeus og Acarus folliculorum, slægter og arter, der første gang er beskrevet af Henle. Hertil sluttede sig studier over annelider og snegle. Den periode, i hvilken Henle levede, betød på flere måder gennembruddet af en ny tid, i hvilken anatomiske, kemiske og fysiologiske undersøgelser bragte nye synspunkter i patologien frem. Dette ses i Henles Schleim und Eiterbildung (1838), i hans store Handbuch der rationellen Pathologie (1846—1853) og i Pathologische Untersuchungen (1840), der blandt andet indeholder Über Miasmen und Contagien und von miasmatisch-contagiösen Krankheiten, i hvilken mange sygdommes parasitære karakter påvises, så at afhandlingen danner indledningen til den bakteriologiske tidsalder. Også Henles Anthropologische Vorträge, der er beregnede på et bredere publikum, er særdeles værdifulde. Foruden de nævnte skrifter har Henle udgivet en mængde specielle undersøgelser.

Kilder 
 

Anatomer fra Tyskland
Ansatte ved Zürichs Universitet
Ansatte ved Heidelbergs Universitet
Ansatte ved Göttingens Universitet
Faglitterære forfattere fra Tyskland
Tyskere i 1800-tallet
Medlemmer af Royal Society
Medlemmer af Kungliga Vetenskapsakademien
Medlemmer af Det Preussiske Videnskabsakademi
Personer fra Fürth
Dale (Hordaland)

Dale er en by der er administrationscenter i Vaksdal kommune i Hordalandfylke i Norge. Dale ligger inderst i Dalevågen, og har 1.174 indbyggere (2012). Både europavej E16 og Bergensbanen går gennem byen.

Dale (Dalekvam) er en industriby som blev bygget op omkring Dale kraftværk og Dale Fabrikker. Denne fabriker nu opdelt i Dale of Norway, som producerer striktrøjer og andre uldprodukter, og Daletec, som producerer flammehæemmende metervarer til brug i arbejdstøj. Dale Fabrikker blev grundlagt af konsul Peter Jebsen i 1879. Da han så Bergsdalselven fandt han en stor kraftkilde til en ny industrivirksomhed, og købte kraftrettighederne fra lokale bønder. Maskiner kom fra England, med båd til Dalevågen og blev fragter videre med hest og vogn, – karteværk, spindemaskiner og 200 vævestole, samt og farverimaskiner kom samme vej.

Dale kirke 
Dale kirke (Dale kyrkje) er en langkirke fra 1956 bygget i beton. Arnstein Arneberg tegnet selve kirken, mens altertavlen fra 1958 blev tegnet af Hugo Lous Mohr som har også udsmykket Oslo domkirke. Kirken er kendt for en enestående akustik, og er derfor godt egnet som koncertlokale.

Eksterne kilder/henvisninger 

 Dale of Norway – Offisiell nettside 
 Daletec – Offisiell nettside

Byer i Vestland
Vaksdal
Sokkelund Sangkor

Sokkelund Sangkor er et semiprofessionelt dansk kor, der blev dannet i 1984. Navnet skyldes to forhold: Dels at hovedparten af sangerne ved grundlæggelsen i 1984 fortsat havde den gamle geografiske betegnelse Sokkelund Herred stående i dåbsattesten, dels at man ønskede at signalere en bevidst underspillethed i forhold til de ganske mange andre kor, der bærer latinske navne.

Korets dirigent har siden begyndelsen været Morten Schuldt-Jensen.

Eksterne henvisninger 
Link til Sokkelund Sangkors hjemmeside

Kor fra Danmark
Musikgrupper fra 1984
Storvorde Posthus

Storvorde Posthus eller Storvorde Distributionscenter var indtil april 2014 et postdistributionscenter på Stationsvej i Storvorde. Tidligere var det også et posthus. Alt postomdeling i 9280 Storvorde og 9270 Klarup foregik med udgangspunkt fra Storvorde Posthus.

I 2005 lukkede postekspeditionen i posthuset. lukkede postekspeditionen i posthuset, og personalet blev virksomhedsoverdraget til en nyindrettet postbutik i Dagli'Brugsen på Stationsvej. Det skyldtes at færre og færre benyttede posthuset, og det har givet et fald i posthusets omsætning. Efter lukningen af distributionsfunktionen, så foregår denne i dag fra Rustenborg i Aalborg.

Kilder 

Posthus
Nedlagte posthuse i Danmark
Bygninger, konstruktioner og anlæg i Aalborg Kommune
Ophørt i 2014
Indre Osterfjorden

Indre Osterfjorden er en del af fjordsystemet omkring øen Osterøy, og ligger på nordsiden af øen, i Osterøy og Vaksdal kommuner i Vestland fylke i Norge. Fjorden er omkring 7 km lang, og går mod øst; Den skifter navn til Eidsfjorden hvor fjorden drejer nordøstover. Medregnet Eidsfjorden er fjorden 12 km lang. Omkring to kilometer vest for indløbet til Eidsfjorden kommer Veafjorden op fra syd. 

Fjorden har indløb i vest ved Vassneset, det nordligste punkt på Osterøy, og går først mod sydøst til Grøssvikvågen, en 1,5 km lang bugt ved Grøssviki. Herfra svinger fjorden nordøstover og så mod sydøst igen omkring Sverrestuven, et aflangt højdedrag på 298 moh. Øst for Sverrestuven stikker næsset Klubben ud i fjorden fra nord, og her kommer Veafjorden op fra syd. Fjorden fortsætter mod øst, forbi Kallandsklubben i syd til Bylgjaneset og Hesjedalsfossen, hvor Eidsfjorden fortsætter videre nordøstover til Eidslandet.

Kilder og henvisninger

Fjorde i Vestland
Osterøy
Vaksdal